**Ministru kabineta rīkojuma projekta „Par valsts nekustamo īpašumu nodošanu Zemkopības ministrijas valdījumā” sākotnējas ietekmes novērtējuma ziņojums (anotācija)**

|  |  |  |
| --- | --- | --- |
| **I Tiesību akta projekta izstrādes**  **Nepieciešamība** | | |
| 1. | Pamatojums | Ministru kabineta rīkojuma projekts „Par valsts nekustamo īpašumu nodošanu Zemkopības ministrijas valdījumā” (turpmāk – Rīkojuma projekts) sagatavots pēc Zemkopības ministrijas iniciatīvas, pamatojoties uz Valsts nekustamā īpašuma vienotas pārvaldīšanas un apsaimniekošanas koncepcijas (apstiprināta ar Ministru kabineta 2006. gada 9. maija rīkojumu Nr. 319 „Par Valsts nekustamā īpašuma vienotas pārvaldīšanas un apsaimniekošanas koncepciju”) IV sadaļas 2. varianta 8.3. apakšpunktu, likuma „Par nekustamā īpašuma ierakstīšanu zemesgrāmatās” 36. panta otro daļu un likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts meža dienests (turpmāk – dienests) atbilstoši tā nolikumam (Ministru kabineta 2013. gada 30. jūlija noteikumi Nr. 449 „Valsts meža dienesta nolikums”) (turpmāk – dienesta nolikums) ir zemkopības ministra pakļautībā esoša tiešās pārvaldes iestāde, un tā izveides mērķis ir nodrošināt meža un meža nozares ilgtspēju.  Dienesta valdījumā un zemesgrāmatā uz tā vārda ir arī reģistrēti vairāki valsts nekustamie īpašumi, kuri nepieciešami dienesta funkciju izpildei un kurus pārvalda un apsaimnieko dienests.  Dienesta valdījumā ir šādi valsts nekustamie īpašumi, kas tiek izmantoti dienesta funkciju izpildei:  1) zemes vienība 1048 m2 platībā (zemes vienības kadastra apzīmējums 0500 001 6008) un uz tās esoša būve – administratīvā ēka (būves kadastra apzīmējums 0500 001 6008 001), Krišjāņa Valdemāra ielā 7, Daugavpilī;  2) zemes vienība “Mežgaļi 1” 397 m2 platībā (zemes vienības kadastra apzīmējums 7480 001 0100) un uz tās esoša būve – garāža (būves kadastra apzīmējums 7480 001 0100 001), Ogrē, Ogres novadā. Minētā būve atrodas dienesta bilancē;  3) divas zemes vienības “Ušuru mežs” 177 300 m2 kopplatībā (zemes vienību kadastra apzīmējumi 5060 007 0108 un 5060 007 0128) Jaungulbenes pagastā, Gulbenes novadā;  4) zemes vienību “Ušuri” 24 100 m2 platībā (zemes vienības kadastra apzīmējums 5060 007 0129) un uz tās esošas četras būves – dzīvojamā ēka (būves kadastra apzīmējums 5060 007 0090 001), noliktava (būves kadastra apzīmējums 5060 007 0090 002), saimniecības ēka (būves kadastra apzīmējums 5060 007 0090 003) un kūts ar šķūni (būves kadastra apzīmējums 5060 007 0090 004) Jaungulbenes pagastā, Gulbenes novadā;  5) divas būves “Ezermala” – atpūtas bāze (būves kadastra apzīmējums 7852 009 0005 001) un šķūnis (būves kadastra apzīmējums 7852 009 0005 002), Feimaņu pagastā, Rēzeknes novadā. Minētās būves atrodas uz divām privātpersonām kopīpašumā piederošas un zemesgrāmatā ierakstītas zemes vienības ar kadastra apzīmējumu 7852 009 0005. Zemes nomas līgumi nav noslēgti. Pēc nekustamā īpašuma pārņemšanas Zemkopības ministrijas valdījumā nekustamais īpašums tiks nodots dienestam pārvaldīšanā ar uzdevumu sakārtot tiesiskās attiecības ar zemes kopīpašniekiem un noslēgt līgumu par nekustamā īpašuma uzturēšanai nepieciešamās zemes nomu.  Dienesta nekustamie īpašumi ir nepieciešami normatīvajos aktos noteikto dienesta funkciju izpildei, izņemot nekustamo īpašumu “Ušuri” – zemes vienību (zemes vienības kadastra apzīmējums 5060 007 0129) un uz tās esošās četras būves (būvju kadastra apzīmējumi 5060 007 0090 001, 5060 007 0090 002, 5060 007 0090 003 un 5060 007 0090 004), ko pēc pārņemšanas Zemkopības ministrijas valdījumā plānots virzīt atsavināšanai, ja tas nebūs nepieciešams Zemkopības ministrijai vai kādai citai tās padotībā esošai iestādei.  Atbilstoši Civillikuma 994. pantam par nekustamā īpašuma īpašnieku atzīstams tikai tas, kas par tādu ierakstīts zemesgrāmatās. No minētā izriet, ka dienestam kā valsts īpašuma valdītājam ir pienākums ievērot Ministru kabineta 2011. gada 6. decembra noteikumos Nr. 934 „Noteikumi par valsts nekustamā īpašuma pārvaldīšanas principiem un kārtību” (turpmāk – Noteikumi Nr. 934) noteikto valsts nekustamā īpašuma pārvaldīšanas kārtību. Taču atbilstoši dienesta nolikumam nekustamo īpašumu pārvaldīšana neietilpst dienesta funkcijās. Vienlaikus atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta ceturtajai daļai uz valsts vārda Zemkopības ministrijas personā zemesgrāmatās tiek ierakstīta valstij piederošā un piekrītošā zeme, ko aizņem valsts selekcijas saimniecības, valsts izmēģinājumu saimniecības, valsts zinātniskās pētniecības saimniecības un valsts lauksaimniecības mācību saimniecības, valstij piederošā un piekrītošā meža zeme, izņemot šā panta otrajā daļā minēto meža zemi, ja tā likumā noteiktajā kārtībā nav nodota īpašumā vai pastāvīgā lietošanā fiziskajām un juridiskajām personām, kā arī saskaņā ar attiecīgu Ministra kabineta rīkojumu – cita valstij piederošā un piekrītošā zeme. Savukārt likuma „Par nekustamā īpašuma ierakstīšanu zemesgrāmatās” 36. panta otrajā daļā noteikts, ka valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta noteikumiem. Ja ēkas (būves) atrodas uz svešas zemes, tās ierakstāmas zemesgrāmatā uz valsts vārda tās ministrijas personā, kuras valdījumā šīs ēkas (būves) atrodas, ja Ministru kabinets nav noteicis citādi.  No minētā secināms, ka situācija, kad uz Zemkopības ministrijas padotības iestādes vārda ir reģistrēts valsts nekustamais īpašums, neatbilst normatīvajos aktos noteiktajam un ir sakārtojama.  Valsts nekustamie īpašumi ierakstīti zemesgrāmatā, pamatojoties uz Ministru kabineta rīkojumiem, ar kuriem nekustamie īpašumi saglabāti valsts īpašumā un nodoti dienesta valdījumā.  Lai Zemkopības ministrija dienesta valdījumā esošos nekustamos īpašumus varētu ierakstīt zemesgrāmatā uz sava vārda, nepieciešams Ministru kabineta rīkojums par dienesta valdījumā esošo nekustamo īpašumu nodošanu Zemkopības ministrijas valdījumā. |
| 3. | Projekta izstrādē iesaistītās institūcijas | Zemkopības ministrija un dienests |
| 4. | Cita informācija | Sagatavotajam rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Visus izdevumus, kas saistīti ar nekustamā īpašuma pārreģistrāciju zemesgrāmatā,. no sava apstiprinātā budžeta segs dienests. Zemkopības ministrija sadarbībā ar dienestu veiks nepieciešamās darbības, lai nekustamos īpašumus pārreģistrētu zemesgrāmatā uz valsts vārda Zemkopības ministrijas personā. |

|  |  |  |
| --- | --- | --- |
| **VII Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Zemkopības ministrija un dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šīs jomas neskar.*

Zemkopības ministrs J.Dūklavs

15.06.2016. 13:31

950

K.Balcers

67027316, Kristaps.Balcers@zm.gov.lv